Boererate.com: Oefening goed vir mense met vetsug
Oefening goed vir mense met vetsug
Namate vetsug in ouer mense toeneem, word swakheid - wat vererger word deur vetsug – 'n groter gesondheidsprobleem en 'n groter onkoste in gesondheidsorg.
Navorsers het bevind dat die kombinasie van aërobiese en weerstandsoefeninge bejaarde vetsugtige individue help om spiermassa te behou, terwyl hulle gewig verloor. Die studie het verskyn in die vaktydskrif Cell Metabolism.
Daar is ook bevindings uit die Universiteit van Tübingen wat toon dat, behalwe ander voordele, oefening ook die breinfunksies verbeter van persone met vetsug. Oorgewig individue is geneig tot insulienweerstand in die brein, sowel as die res van die liggaam. Oefening veroorsaak dat breinfunksies so gou soos 8 weke van oefening begin genormaliseer.